སྨོན་ལམ་ཚོགས་ཆེན་དེའི་ཐོག་མཁན་སྤྲུལ་དགེ་བའི་བཤེས་གཉེན་༩༠ལྷག་ཙམ་ཕེབས་ཡོད་པ་དེ་དག་རེས་མོས་ཀྱིས་ཉིན་ལྟར་མང་ཚོགས་ལ་གསུང་ཆོས་དང་བླང་དོར་སློབ་གསོ་གནང་བཞིན་འདུགསྨོན་ལམ་ཐོག་མི་ཚོགས་ཧ་ཅང་མང་པོ་འདུ་འཛོམས་འབྱུང་རྒྱུ་ཡིན་ལྟར་གད་སྙིག་མང་པོ་ཐོན་རྒྱུ་ངེས་པ་ཡིན་སྟབས།ཁོར་ཡུག་གཙང་བཟོ་དང་འཕྲོད་བསྟེན་ཐོག་དམིགས་བསལ་དོ་འཁུར་གནང་བཞིན་ཡོད་འདུགགཞན་ཡང་འདི་ག་རླུང་འཕྲིན་ཁང་ནས་ཤེས་རྟོགས་བྱུང་བ་ལྟར་ན་ལྷ་བབས་དུས་ཆེན་ཉིན་ལྷ་ལྡན་གཙུག་ལག་ཁང་སོགས་སུ་མཆོད་འབུལ་གནང་མཁན་རྒྱུན་ལྡན་ལས་མང་བ་ཡོད་པ་དང་།དེ་བཞིན་སློང་མོ་བ་ཡང་ཇེ་མང་དུ་སོང་ཡོད་པ་ལྟར་བོད་མི་ཚོས་སྒོར་མོ་དང་ཟས་ཀྱི་སྦྱིན་གཏོང་རྒྱ་ཆེ་བྱས་ཡོད་འདུག་ཅིང་།ཡང་དད་ལྡན་མཆོད་མཇལ་བ་དེ་དག་གི་ཁྲོད་དམག་ཆས་གྱོན་པ་དང་མི་གྱོན་པའི་བདེ་སྲུང་མི་སྣ་བཀྲམས་ནས་ལྟ་རྟོག་དང་དམ་དྲག་ནན་པོ་བྱས་ཡོད་འདུག་ལ།དམིགས་བསལ་གཙུག་ལག་ཁང་དུ་མཆོད་མཇལ་དུ་འགྲོ་མཁན་ཚོར་གཟབ་ནན་གྱིས་ལྟ་སྲུང་བྱས་ཡོད་འདུག།